Олуг бәйрәм бар җиһанда, Корбан гаете безнең урамда (ФОТО)

	Корбан бәйрәме көнне без мөмкин кадәр күбрәк авылларда булып, андагы гает намазларында катнашырга һәм күркәм дини йолабыз мизгелләрен фотога төшерергә тырыштык. Бу иҗади проектыбыз, кадерле укучыларыбыз, сезгә ошармы, юкмы – монысы сезнең ихтыярда, әмма без тырыштык, таң йокыларыбызны калдырып, Сафаҗай белән Петрякста, Кече һәм Зур Рбишчада булдык, Печә белән Кочко-Пожарга кагылып уздык, Грибан белән Камкага кереп чыктык һәм Актук белән Семочкида да эшләдек. 	 Алла боерса, киләсе дини бәйрәмнәребездә бүтән авылларны да күрсәтәчәкбез һәм хыялыбызда булган башка төбәктәге милләттәшләребезгә барып кайтуыбыз да чынга ашыр дип ышанабыз. Хикмәт – транспортта, чөнки ерак юлга чыгарга яраклы автомобилебез юк әле... Ә Корбан гаетләреннән фоторепортаж белән «Классташлар» соц. челтәрендәге «Туган як» битендә дә таныша аласыз. 
	---	
Туган як

	№ --- | 16.09.2016	


